Document ID: 32014R0861

KOMISJONI RAKENDUSMÄÄRUS (EL) nr 861/2014,
5. august 2014,
millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
ning arvestades järgmist:
(1)
Nõukogu määrusega (EL) nr 1326/2013 (2) muudeti määruse (EMÜ) nr 2658/87 I lisa ja CN-koodid 9619 00 - 9619 00 90 asendati CN-koodidega 9619 00 - 9619 00 89.
(2)
CN-koodide 9619 00 71 - 9619 00 89 alla kuuluvad hügieenisidemed ja -tampoonid, imikumähkmed ja muud sellised tooted, mis pole tekstiilmaterjalist. Kõnealuste CN-koodidega tooted võivad olla valmistatud näiteks paberimassist, paberist, tselluloosvatist või tsellulooskiudkangast. Samuti võib neid valmistada nimetatud materjale kombineerides.
(3)
CNi alamrubriikide 9619 00 71 - 9619 00 89 alla kuuluvate toodete klassifitseerimisega seotud erimeelsuste tõttu ning klassifitseerimise hõlbustamiseks kogu Euroopa Liidu territooriumil on vaja täiendavalt selgitada nende uute alamrubriikide ulatust.
(4)
Seega tuleb õiguskindluse huvides lisada kombineeritud nomenklatuuri gruppi 96 uus lisamärkus, et tagada nende alamrubriikide ühtne tõlgendamine kogu Euroopa Liidus.
(5)
Seetõttu tuleks määruse (EMÜ) nr 2658/87 I lisa vastavalt muuta.
(6)
Käesoleva määrusega ette nähtud meetmed on kooskõlas tolliseadustiku komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 2658/87 I lisas sätestatud kombineeritud nomenklatuuri teise osa gruppi 96 lisatakse lisamärkus 1:
„1.
Alamrubriikide 9619 00 71 - 9619 00 89 alla kuuluvad paberimassist, paberist, tselluloosvatist või tsellulooskiudkangast tooted.
Nimetatud alamrubriigid hõlmavad ka kombineeritud tooteid, millel on järgmised osad:
a)
sisemine kiht (nt lausriidest), mis imab kandja nahalt vedelikku ja aitab seeläbi vältida nahaärritust;
b)
absorbeeriv keskkiht vedeliku kogumiseks ja säilitamiseks seni, kuni toode hävitatakse;
c)
väliskiht (nt plastist), et vältida vedeliku lekkimist absorbeerivast keskkihist.”
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 5. august 2014

Labels: 0
3